POVINNÉ PRÍKLADY

Príklad 1
Mocnina reálneho čísla
Napíšte program, ktorý načíta ľubovoľné reálne číslo x, celé číslo n a vypíše hodnotu xn.

Príklad 2
Podrav
Napíšte program, ktorý načíta vaše meno(aj s priezviskom), pozdrav a celé číslo n. 
Vstup bude teda vyzerať takto:
Ako sa volas? XY
Ako ta mam zdravit? Dobre ranko
A kolkokrat? 25
Potom vás n-krát pozdraví, t.j.:
Dobre ranko XY
Dobre ranko XY
...
Dobre ranko XY

Príklad 3
Vykreslenie funkcie zo súboru
Vytvorte program, ktorý načíta hranice intervalu <a,b> a počet funkčných hodnôt, ktoré má na tomto intervale vypočítať (body budú rozmiestnené rovnomerne). Zvoľte si nejakú funkciu f(x) a vypočítajte jej hodnoty v daných bodoch x. Potom hodnoty zapíšte do súboru graf.txt takto:
x1 f(x1)
x2 f(x2)
...
xn f(xn)
Môžete sa pokúsiť graf vykresliť napr. v Mathematike.

Príklad 4
Vyhodnotenie najlepšieho a najhoršieho obchodného zástupcu
Vytvorte si súbor zmluvy.txt, v ktorom bude zoznam obchodných zástupcov firmy, spolu s počtom nových zmlúv, ktoré sa im podarilo uzatvoriť za posledný mesiac. Súbor teda bude mať takúto štruktúru:
Meno1 
Počet zmlúv 1
Meno2
Počet zmlúv 2
...
Váš program vypíše, kto bol za daný mesiac najlepší a kto najhorší.

NEPOVINNÉ PRÍKLADY

Príklad 5
Superstar
Prepíšte vstupno-výstupné operácie príkladu so superstar do C++.

Príklad 6
Hádanie čísla
Nech si počítač náhodne „myslí“ číslo od 1 do 10. Hráč háda číslo, až kým ho neuhádne. Ak uhádne na prvý pokus, pripočíta sa mu 20000 Sk, ak na druhý tak 15000, ak na tretí tak 10000 atď, ak na piaty tak 0, potom sa odráta 5000 Sk, 10000 Sk atď. Hra má toľko kôl, koľko si hráč na začiatku vyberie.

Príklad 7
Vytvorenie obrázku
Napíšte program, ktorý vytvorí nejaký 2D .raw obrázok.

Príklad 8
Prevrátenie súboru
Napíšte program, ktorý k danému súboru urobí jeho zrkadlový obraz, teda znaky v ňom budú odzadu dopredu. Urobte to bez použitia pomocného poľa.

Príklad 9
Počítanie znakov v súbore
Napíšte program, ktorý pre daný textový súbor vypíše, ktorý znak sa v ňom koľkokrát nachádza.